Държавен вестник, бр. 32, 2014 г., стр. 31

БРОЙ  32	
Д Ъ Р Ж А В Е Н  В Е С Т Н И К 	
СТР.  31  
наличните кадастрални планове, плановете за 
земеразделяне и другите планове, свързани с 
възстановяване правото на собственост върху 
земеделски земи и земи и гори от горския 
фонд.
(2) Планът за регулация и застрояване на 
пристанищната територия се изработва на 
отделни чертежи – план за регулация и план 
за застрояване.
(3) Проектът на план за регулация и за­
строяване на пристанището се изработва 
в съответствие с изискванията на Наредба 
№ 8 от 2001 г. за обема и съдържанието на 
устройствените схеми и планове (обн., ДВ, 
бр. 57 от 2001 г.; изм., бр. 68 от 2004 г., бр. 51 
от 2005 г. и бр. 66 от 2008 г.), като в него се 
отразяват и:
1. вътрешните автомобилни пътища на 
пристанището и пътните подходи;
2. вътрешната железопътна мрежа на прис­
танището и железопътните подходи;
3. при необходимост на отделен чертеж се 
изработва проект – предложение за връзките 
на пристанището с републиканската пътна 
мрежа, републиканската железопътна мрежа и 
други мрежи на техническата инфраструктура;
4. максималната височина на сградите, 
като за производствените и складовите сгра­
ди и съоръженията височината се определя 
в зависимост от технологичните изисквания.
(4) В проекта на план за застрояване ли­
ниите на застрояване се показват отделно 
за всяка функционално обособена зона на 
пристанището.
(5) Към плана за регулация и застроява­
не се изработват план-схеми, изискани със 
заданието.
Чл. 19. (1) Проектът на парцеларен план 
на пристанищната акватория се изработва въз 
основа на цифровия модел на действащата ка­
дастрална карта и/или специализирани карти 
и на актуална хидрографска карта (карта на 
дълбочините).
(2) В проекта на парцеларен план се от­
разяват: 
1. разположението на съществуващите 
хидротехнически пристанищни съоръжения 
(стационарни и плаващи), включително съо­
ръженията с брегоукрепителни, брегозащитни 
и геозащитни функции;
2. външните линии на застрояване на 
предвидените за изграждане стационарни 
хидротехнически пристанищни съоръжения; 
3. линиите, ограничаващи зоната за раз­
полагане на плаващи хидротехнически прис­
танищни съоръжения;
4. границите на пристанищната акватория 
и на зоните в нея – оперативна акватория, 
зона за маневриране на корабите и зона за 
подхождане;
5. навигационното осигуряване на приста­
нищната акватория.
(3) За носителите, допустимите мащаби и 
техническото оформяне на графичните части 
на парцеларния план се прилагат съответно 
разпоредбите на Наредба № 8 от 2001 г. за 
обема и съдържанието на устройствените 
схеми и планове.
Раздел IV
Изработване на проект на генерален план на 
пристанище за обществен транспорт
Чл. 20. (1) Разрешение за изработване на 
проект на генерален план се дава със заповед 
на министъра на транспорта, информацион­
ните технологии и съобщенията и министъра 
на регионалното развитие по искане на за­
интересовано лице. Заинтересовано лице е:
1. Държавно предприятие „Пристанищна 
инфраструктура“ – за пристанищата за об­
ществен транспорт с национално значение;
2. концесионерът на терминал от приста­
нище за обществен транспорт с национално 
значение;
3. собственикът на съществуващо приста­
нище за обществен транспорт;
4. община, физическо или юридическо лице, 
регистрирано като търговец – при инвестици­
онно намерение за изграждане на ново или 
разширение на съществуващо пристанище за 
обществен транспорт.
(2) Искането по ал. 1 се придружава от 
заданието по чл. 11.
Чл. 21. (1) Заявлението за даване на разре­
шение за изработване на генерален план на 
пристанище за обществен транспорт се подава 
до министъра на транспорта, информацион­
ните технологии и съобщенията и министъра 
на регионалното развитие чрез Изпълнителна 
агенция „Морска администрация“.
(2) В 14-дневен срок от постъпване на 
заявлението по ал. 1 Изпълнителна агенция 
„Морска администрация“ представя на ми­
нистъра на транспорта, информационните 
технологии и съобщенията и министъра на 
регионалното развитие мотивирано становище 
относно съответствието на инвестиционното 
намерение с одобрената от Министерския съ­
вет Стратегия за развитие на транспортната 
система на Република България и Общия 
генерален план за транспорта на България 
заедно с копие от образуваната по заявлението 
административна преписка.
Чл. 22. (1) Разрешението за изработване 
на проект на генерален план се дава от ми­
нистъра на транспорта, информационните 
технологии и съобщенията и от министъра 
на регионалното развитие в 14-дневен срок от 
представяне на становището по чл. 21, ал. 2.
(2) С разрешението по ал. 1 се определят 
обхватът, целите и задачите на проекта на 
генерален план и се одобрява заданието за 
неговото изработване.